Դերասանուհին պատրաստվում է նկարահանվել այդ իրականության մեջ, նույնն է թե՝ կինոյում, ցանկանում է մեռնել կամ ինչպես ինքն է ասում` «ոչ թե ուզում եմ մեռնել, այլ չեմ ուզում ապրել»։ Մեռնել հանուն կինոյի, հանուն հավերժական արժեք ստեղծելու գաղափարի։ Այս երազանքն ունեն ֆիլմի հերոսները։ Նրանց համար իրականությունը ոչինչ է, սակայն իրականության հավերժացումն՝ ամեն ինչ։ Եվ այդ հավերժությունն արտացոլվում է ֆիլմ նկարահանելու մեջ։ «Մոխրամանը» ավարտվում է լավատեսական նոտայով՝ նկարահանված երիտասարդի լուսավոր տեսանկյունից։ Հրդեհը մարում է հորդառատ անձրևից և այն, ինչ իրականություն էր համարվում, հօդս է ցնդում։